**Үкіметтік емес ұйымдарға арналған мемлекеттік гранттардың 2023 жылға арналған басым бағыттарының тізбесі**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Заңның 5-бабының 1-тармағына сәйкес мемлекеттік грант саласы** | **Мемлекеттік гранттың басым бағыты** | **Мәселенің қысқаша сипаттамасы** | **Қаржыландыру көлемі (мың теңге)** | **Грант түрі** | **Нысаналы индикатор** | **Материалдық-техникалық базаға қойылатын талаптар(ұзақ мерзімді гранттарды іске асыру кезінде ғана белгіленеді)** |
| 1 | Жастар саясаты мен балалар бастамаларын қолдау | Өңір жастарының бойында көшбасшылық қабілетті дамыту және жас көшбасшылардың әлеуеттін арттыру | Өткен жылы аймақта әлеуметтік маңызы бар жобаларды жүзеге асыруда жастардың үлесі артты. Өңірде мемлекеттік жастар саясаты саласында қызмет атқаратын қоғамдық ұйымдар пайда болды. Сонымен қатар, жүзеге асырылған жобалардың тұрақтылығын қамтамасыз ететін бәсекеге қабілетті, арнайы дайындаудан өткен жас көшбасшыларға сұраныс артты.Бүгінде жас көшбасшылардың келесі буынын қалыптастыру, оларға жобалық басқару, әлеуметтік жобалау, құқықтық және қаржылық сауаттылық, көшбасшылық, ораторлық шеберлік, сыни ойлау салаларын оқыту бойынша кешенді жұмыс жүргізу қажеттілігі туындап отыр.Аталған жас көшбасшылардың оқытушылық дағдысын қалыптастыру арқылы жасөспірімдер мен жастардың арасында ағартушылық жұмыстарын ұйымдастыру қажет. | **10 224 950** | Қысқа мерзімді 1 грант | **Нысаналы индикаторлар:**Оқыту жұмыстарын ұйымдастыру арқылы кемінде тікелей 50 адамды, жанама 500 адамды қамту.**Күтілетін нәтиже:**1. Кемінде 20 жас ТОТ-жатықтырушысы атанады;
2. Аймақта жас көшбасшылар пулі қалыптасады;
3. Жастардың бойында өмірлік маңызы бар дағдыларды қалыптастыруға бағытталған оқыту шаралары ұйымдастырылады
 |  |
| 2 | Жастар саясаты мен балалар бастамаларын қолдау | Жастардың қаржылық және құқықтық, діни сауаттылығын арттыру, неке және отбасы құндылықтарын насихаттау | Бүгінде өңірдегі жастар арасында қаржылық және құқықтық, діни сауаттылық деңгейінің төмендігі, неке және отбасы институттарының әлсіреуі ең өзекті мәселе болып отыр. Осы орайда елімізге танымал әрі тәжірибелі спикерлерді тарта отырып, жастардың қаржылық және құқықтық, діни сауаттылығын арттыру, неке және отбасы құндылықтарын насихаттау бағытында кешенді ақпараттық жұмысты ұйымдастыру қажеттілігі туындап отыр. | **10 250 000** | Қысқа мерзімді 1 грант | **Нысаналы индикаторлар:**Жобаға қатысу арқылы тікелей қамту – әр аудан және қалада кемінде 300 жас.**Күтілетін нәтиже:**Азаматтардың қаржылық сауаттылығын арттыру, жастардың арасында неке және отбасы құндылықтарын насихаттау, азаматтардың құқықтық сауаттылығын арттыру, жастардың діни сауаттылығын арттыру бойынша ақпараттық үгіт-насихат жұмысы жүргізіледі. |  |
| 3 | Жастар саясаты мен балалар бастамаларын қолдау | Жастар театрының жұмысын ұйымдастыру арқылы жастардың шығармашылық қабілеттерін дамыту. | Қазіргі таңда жастармен жұмыс жүргізудің жаңа тетіктерін қалыптастыру, олардың арасында мәдени ағарту жұмыстарын ұйымдастыру қажеттілігі туындап отыр.Өткен жылы өңірде әуесқой театр шығармашылығын қолдау арқылы жастардың шығармашылық қабілеттерін дамыту мүмкіндігі пайда болды. Жастар арасындағы әлеуметтік мәселелерді алдын алу жолдарын қойылымдар арқылы жастарға жеткізу кейсі оң нәтижесін беріп отыр. Бос уақыты ұйымдастырылмаған, нақты өмірлік және кәсіби бағдары қалыптаспаған жастардың басын біріктіріп шығармашылыққа баулу қажет. | **10 284 000** | Қысқа мерзімді 1 грант | **Нысаналы индикаторлар:**Жобаға қатысу арқылы тікелей қамту – 20 адам, жобаны жүзеге асыру барысында жанама қамту (ақпараттық, көрермен ретінде) – 3000 адам.**Күтілетін нәтиже:**1. Жастардың шығармашылық ұжымы пайда болады;
2. Жастардың проблемаларын, оның ішінде және т. б. проблемаларды қамтитын кемінде 3 (үш) қойылым ұсынылатын болады.
3. Маңғыстау облысының барлық 5 ауданында және Ақтау және Жаңаөзен қалаларында кемінде 3 көшпелі қойылым өткізілетін болады.
 |  |
| 4 | Жастар саясаты мен балалар бастамаларын қолдау | Жүйелі және кешенді зияткерлік ойындар арқылы заманауи ойын формалары мен әдістерін қолдана отырып, жастардың зияткерлік дамуын ілгерілету. | Елімізде интеллектуалдық ойындардың әртүрлі форматтары соңғы жылдары жастар арасында танымал бола бастады. Олардың ішінде «Не? Қайда? Қашан?», «Quiz», «Брейн ринг», квест ойындары. Аталған зияткерлік ойындар Маңғыстау облысының жастары арасында да сұранысқа ие.Мұндай іс-шаралар жастардың интеллектуалдық өсуіне, олардың эрудициясын арттыруға, ақпаратты жинау және талдау дағдыларын дамытуға көмектеседі.Жастардың зияткерлік ойындарын тұрақты өткізу алаңын құру арқылы интеллектуалдық қарым-қатынас ортасының пайда болуына, мәдениет пен интеллект деңгейін көтеруге, өзін-өзі көрсетуге мүмкіндік беретін орталықты қалыптастыру қажет. | **10 249 000** | Қысқа мерзімді 1 грант | **Нысаналы индикаторлар:** Жобаға қатысу арқылы тікелей қамту – кемінде 1000 жас, жанама қамту – 3000 жас.**Күтілетін нәтиже:**1. Әртүрлі салада жұмыс жасайтын жастар арасында кемінде 5 зияткерлік ойыны ұйымдастырылады;
2. Студенттерге арналған квест ойыны жасақталады және ұйымдастырылады;
3. Жас көшбасшылардан құралған пікірталас клубы қалыптасады және оның жұмысы ұйымдастырылады;
4. Жастар арасында тұрақты зияткерлік ойындарының лигасы ұйымдастырылады және клуб құрылады
 |  |
| 5 | Жастар саясаты мен балалар бастамаларын қолдау | Студенттердің жан-жақты және қоғамдық пайдалы өмірін, студент жастарды мәдени, рухани-адамгершілік құндылықтарға баулу бойынша жүйелі жұмысты ұйымдастыру, студенттердің әлеуметтік өзін-өзі жүзеге асыруына жәрдемдесу. | Аймақтағы белсенді жастардың басым бөлігі – студенттер болып табылады. Дегенмен, өңірдегі студенттер арасында студенттік өзін-өзі басқару ұйымдарының қызметі жөнінде толық ақпарат жоқ.Сонымен қатар, өңірдегі жоғары, арнаулы оқу-орындарының өзара қарым-қатынасын нығайту, студенттердің қоғамдық жұмыстарға араласуын қамтамасыз ету, белсенді студенттерді ынталандыру, олардың бастамаларына қолдау көрсету, студенттерге арналған қоғамдық-мәдени, спорттық, зияткерлік іс-шаралардың кешенді түрде ұйымдастыру бойынша жұмыстар жүйеленбеген.Қазіргі таңда студенттер арасындағы суицид, буллинг, кибербуллинг, жалпы олардың өмірі мен денсаулығы, құқығы мен мәселелеріне қатысты ауқымды зерттеу жұмысын ұйымдастыру қажеттілігі туындап отыр. | **10 210 000** | Қысқа мерзімді 1 грант | **Нысаналы индикаторлар:** Жобаға қатысу арқылы тікелей қамту – кемінде 2000 адам, жанама қамту – 5000 адам.**Күтілетін нәтиже:**1. Облыс бойынша ЖОО мен ТжКБ ұйымдарында Студенттік өзін-өзі басқарудың бірыңғай құрылымы құрылады;
2. Студенттік өзін-өзі басқару ұйымдарының көшбасшыларын сайлау ұйымдастырылады;
3. Жылына кем дегенде екі рет облыстық Студенттер кеңесін ұйымдастырады.
4. Жастардың барлық өзекті мәселелері бойынша тұрақты түрде студенттік ортаға мониторинг, сауалнама, талдау жүргізеді;
5. Студенттер арасында кемінде 200 көшбасшы жастардың базасы жасақталады;
6. Студенттердің қызығушылықтары бойынша оларды қоғамдық, мәдени және спорттық өмірге тарту мақсатында студенттік клубтардың жұмысы ұйымдастырылады;
7. Облыс студенттеріне арналған қоғамдық, мәдени, спорттық және зияткерлік іс-шаралар ұйымдастырылады;
8. Белсенді студенттер ынталандырылады
 |  |
| 6 | Жастар саясаты мен балалар бастамаларын қолдау | Музыкалық және хореографиялық өнер саласында жастарды анықтау, қолдау және дамыту. | Мемлекет басшысы Маңғыстау облысына жасаған сапарында аймақтағы дарынды жастарды қолдау қажеттігін атап өтті. Бүгінде аймақта жастардың шығармашылық әлеуетін арттыру, талантты жастарды қолдауға бағытталған жұмыстарды жүйелеу міндеті тұр. Аймақта 2016 жылы өткен ірі жастар фестивалінде 80000-ға жуық азаматтарды қамтуға мүмкіндік туған. Дегенмен, соңғы жылдары жастарды спортқа, шығармашылық пен өнерге баулу бағытындағы ауқымды іс-шараларды ұйымдастыру кенжелеп қалды. Соңғы жылдары әлеуметтік желілер арқылы өңір жастары мен жасөспірімдерінің шығармашылық әлеуетін байқауға болады. Өңір жастарының ішіндегі таланттарды анықтау, олардың шығармашылық шыңдалуына жағдай жасау – қоғамдағы әлеуметтік мәселелердің алдын алуға, жастар дамуына айтарлықтай әсер етеді. | **10 237 600** | Қысқа мерзімді 1 грант | **Нысаналы индикаторлар:**Жобаға қатысу арқылы тікелей қамту – кемінде 500 адам, жанама қамту – 1000 адам.**Күтілетін нәтиже:**1. Жастардың шығармашылық мектебі қалыптасады;
2. Талантты жастарға арналған шығармашылық алаңдар ұйымдастырылады
3. Шығармашыл жастарға арналған ауқымды іс-шаралар ұйымдастырылады
 |  |
| 7 | Жастар саясаты мен балалар бастамаларын қолдау | Жастар арасындағы әзіл-ысқақ ойындарын ұйымдастыру арқылы мемлекеттік тілдің аясын кеңейту | Аймақтағы шығармашыл жастар әзіл-сықақ ойындарын өзін-өзі көрсету және пікірлес адамдармен қарым-қатынас жасау, сенімділік пен сыни ойлауды дамыту, көшбасшылық және командалық дағдыларды дамыту, шығармашылық пен эмоционалдық интеллектті арттыру мүмкіндігін сыйлайтын алаң ретінде қарастырады.Бүгінде аталған ойынның қатысушылары қазақ тіліндегі сапалы контентті жасаушылардың басым бөлігін құрайтынын ескерсек, әзіл-сықақ ойындары арқылы мемлекеттік тілді насихаттау мүмкіндігі туындап отыр.Аталған ойындарға шығармашылық қабілеті жоғары бірақ өмірлік қиын жағдайларға тап болған, оқу үлгерімі төмен жасөспірімдер мен жастардың қатысуын қамтамасыз ету қажет.Демек, әзіл-сықақ ойындарын ұйымдастыру арқылы жастар арасында мемлекеттік тілді насихаттаумен бірге жастарды әлеуметтендіру мәселесі де оң шешімін табады. | **10 249 200** | Қысқа мерзімді 1 грант | **Нысаналы индикаторлар:**Жобаға қатысу арқылы тікелей қамту – кемінде 1000 жас, жанама қамту – 5000 жас.**Күтілетін нәтиже:**1. Жасөспірімдер мен жастар арасында әзіл-сықақ ойындары ұйымдастырылады;
2. Шығармашыл жастарға арналған оқыту шаралары ұйымдастырылады;
3. Қазақ тілді шығармашыл жастардың тобын қалыптастыру
 |  |
|  |  |  | **Жалпы соммасы** | **71 704 750** |  |  |  |